open-index/open-wikipedia-markdown huggingface dataset:
Αικατερίνη Γούντβιλ, δούκισσα του Μπάκιγχαμ

Η **Αικατερίνη Γούντβιλ**, αγγλ.: *Katherine Woodville*, επίσης γράφεται *Wydville*, *Wydeville* ή *Widvile* (π. 1458  – 18 Μαΐου 1497) ήταν Αγγλίδα ευγενής τον Μεσαίωνα και έγινε με τον 1ο γάμο της δούκισσα του Μπάκιγχαμ.

## Πρώιμη ζωή
Ήταν κόρη του Ριχάρδου Γούντβιλ 1ου κόμη Ρίβερς και της Ιακωβίνας του Λουξεμβούργου. Όταν η αδελφή της Ελισάβετ παντρεύτηκε τον Εδουάρδο Δ' της Αγγλίας, ο βασιλιάς ανύψωσε και προώθησε πολλά μέλη της οικογένειας Γούντβιλ. Τα οικιακά αρχεία της Eλισάβετ Γούντβιλ για το 1466/67 δείχνουν ότι η Αικατερίνη μεγάλωνε στο σπίτι της βασίλισσας.

## Πρώτος γάμος
Λίγο πριν από τη στέψη της Ελισάβετ τον Μάιο του 1465, η Αικατερίνη είχε παντρευτεί τον Ερρίκο Στάφορντ 2ο δούκα του Μπάκιγχαμ: και οι δύο ήταν ακόμη παιδιά. Μία σύγχρονη περιγραφή της στέψης της Ελισάβετ Γούντβιλ αναφέρει ότι η Αικατερίνη και ο σύζυγός της μεταφέρθηκαν στους ώμους των οπλιτών, λόγω της νεότητάς τους. Σύμφωνα με τον Ντομινίκ Μαντσίνι, ο Μπάκιγχαμ δυσανασχετούσε με τον γάμο του με μια γυναίκα κατώτερης καταγωγής. Ωστόσο, το ζεύγος είχε τέσσερα παιδιά:
* Εδουάρδος Στάφορντ 3ος δούκας του Μπάκιγχαμ (3 Φεβρουαρίου 1478 – 17 Μαΐου 1521).
* Ελισάβετ Στάφορντ ( – 11 Μαΐου 1532), παντρεύτηκε τον Ρόμπερτ Ράτκλιφ, 1ο κόμη του Σάσσεξ.
* Ερρίκος Στάφορντ, 1ος κόμης του Γουίλτσιρ ( – 6 Απριλίου 1523).
* Άννα Στάφορντ, παντρεύτηκε τον κόμη του Χάντινγκντον ( – 1544).

Το 1483 ο Μπάκιγχαμ συμμάχησε για πρώτη φορά με τον δούκα του Γκλόστερ, βοηθώντας τον να ανέλθει στον θρόνο ως βασιλιάς Ριχάρδος Γ' της Αγγλίας, και στη συνέχεια με τον Ερρίκο Τυδόρ, οδηγώντας μια ανεπιτυχή εξέγερση στο όνομά του. Ο Μπάκιγχαμ εκτελέστηκε για προδοσία στις 2 Νοεμβρίου 1483.

## Δεύτερος γάμος
Μετά την ήττα του Ριχάρδου Γ' από τον Ερρίκο Τυδώρ στη μάχη του Μπόσγουορθ το 1485, η Αικατερίνη παντρεύτηκε τον θείο τού νέου βασιλιά, Τζάσπερ Τυδώρ στις 7 Νοεμβρίου 1485 

## Τρίτος γάμος
Μετά το τέλος του Τζάσπερ τον Δεκέμβριο του 1495, η Αικατερίνη παντρεύτηκε –το αργότερο στις 24 Φεβρουαρίου 1496– τον σερ Ρίτσαρντ Γουίνγκφηλντ, ο οποίος επέζησε αυτής.

## Πρόγονοι

## Αναφορές

## Πηγές
*  (chart 806)
* 
* 
* 
* 

## Εξωτερικοί σύνδεσμοι
* 

Κατηγορία:Οικογένεια Γούντβιλ
Κομητεία Λέικ (Μοντάνα)

Η **Κομητεία Λέικ** () είναι κομητεία στην πολιτεία της Μοντάνα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 31,134 κάτοικοι.. Η διοικητική πρωτεύουσα (*έδρα*) είναι το Πόλσον.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1.654 τετραγωνικά μίλια (4.280 km 2), από τα οποία 1.490 τετραγωνικά μίλια (3.900 km 2) είναι στεριά και 164 τετραγωνικά μίλια (420 km 2) (9,9%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μοντάνα
Ισαβέλ Σάρλι

Η **Χίλντα Ισαβέλ Γκορίντο Σάρλι** (ισπανικά: *Hilda Isabel Gorrindo Sarli*, 9 Ιουλίου 1929 - 25 Ιουνίου 2019), γνωστή επίσης με το ψευδώνυμο **Κόκα** (*Coca*), ήταν Αργεντίνα ηθοποιός. Ήταν γνωστή για τον πρωταγωνιστικό ρόλο σε αρκετές ταινίες sexploitation του Αρμάντο Μπο, ειδικά στη δεκαετία του 1960 και 1970. Ξεκίνησε την καριέρα της ως μοντέλο, στέφθηκε Μις Αργεντινή και έφτασε στα ημιτελικά του Μις Υφήλιος 1955. Την ανακάλυψε ο Μπο το 1956 και έκανε το υποκριτικό της ντεμπούτο το επόμενο έτος με το *El trueno entre las hojas* («*Βροντή ανάμεσα στα φύλλα*»), στο οποίο μια αμφιλεγόμενη σκηνή γύμνιας της Σάρλι, την έκανε την πρώτη ταινία που περιέχει πλήρη εμπρόσθια γύμνια στον κινηματογράφο της Αργεντινής.

Ως μούσα και πρωταγωνίστρια των ταινιών του Μπο, η Σάρλι έγινε το βασικό σύμβολο του σεξ της χώρας της και μια δημοφιλής φιγούρα σε όλο τον κόσμο. Μετά το θάνατο του Μπο το 1981, η Σάρλι ουσιαστικά αποσύρθηκε από την ηθοποιία μέχρι τη δεκαετία του 1990, όταν εμφανίστηκε σε μια μερικούς ρόλων ταινιών και τηλεοπτικών cameo πριν από το θάνατό της το 2019. Από το 2000 και μετά, οι ταινίες της έχουν επανεκτιμηθεί για το κιτς περιεχόμενο τους και αναγνωρίζονται ως κλασικές, ενώ η Σάρλι έχει καθιερωθεί ως pop icon.

## Καριέρα

## Φιλμογραφία

## Εικόνες

Αρχείο:Isabel_Sarli_en_La_tentación_desnuda.jpg|Η Σάρλι περίπου το 1966.
Αρχείο:Isabel Coca Sarli.jpg|Η Σάρλι σε φωτογράφιση στα τέλη της δεκαετίας του 1960.
Αρχείο:Isabel_Sarli_in_2008.jpg|Η Σάρλι στο Διεθνές Φεστιβάλ Κινηματογράφου Γουαδαλαχάρας, 2008.


## Παραπομπές


## Εξωτερικοί σύνδεσμοι

* 

Κατηγορία:Αργεντίνες μοντέλα
Κατηγορία:Αργεντίνες ηθοποιοί
Κατηγορία:Αργεντινοί ιταλικής καταγωγής
Λιμπερτάδ Λεμπλάνκ

Η **Λιμπερτάδ Μαρία ντε λος Άνχελες Βιτσίτς Μπλάνκο** (ισπανικά: *Libertad María de los Ángeles Vichich Blanco*, 24 Φεβρουαρίου 1938 - 29 Απριλίου 2021), γνωστή ως **Λιμπερτάδ Λεμπλάνκ**, ήταν Αργεντίνα ηθοποιός κινηματογράφου, διάσημη για τους πρωταγωνιστικούς ρόλους της σε αρκετές ερωτικές ταινίες κατά τη διάρκεια της δεκαετίας του 1960.

Η Λεμπλάνκ ήταν ένα από τα ξανθά σύμβολα του σεξ της Αργεντινής στη δεκαετία του 1960 και του 1970, η αφράτη ξανθιά που εμφανίστηκε σε μια σειρά από ταινίες προσανατολισμένες για ενήλικες, συχνά με γύμνια ή σεξουαλικό περιεχόμενο, όπως η *Acosada* («*Παρενόχληση*», 1964). Πολλές από τις ταινίες της ήταν αμφιλεγόμενες. Η ταινία *La Endemoniada* («Ο δαιμονισμένος») του 1968 ήταν ταινία τρόμου με βρικόλακες  με υπερβολική γύμνια. Το 1967 εμφανίστηκε στην λάγνα *[[La venus maldita]]*. Το 1969 εμφανίστηκε στην *Deliciosamente amoral*.

Η Λεμπλάνκ εμφανίστηκε επίσης σε τηλεοπτικές εκδόσεις του *[[Νανά]]* (μυθιστόρημα του Εμίλ Ζολά), της *[[Lola Montès]]* και της *Λαίδης Χάμιλτον*.

Την προσέφεραν συμβόλαιο από την Columbia Pictures, αλλά ο πρώην σύζυγός της αρνήθηκε να την αφήσει να φύγει με την κόρη της σε άλλη χώρα, οπότε αρνήθηκε την προσφορά. Επίσης, θεωρήθηκε «ανταγωνίστρια» της Ισαβέλ Σάρλι, η οποία έκανε το ίδιο στυλ ταινιών. Η Μίρτα Λεγκράν επανένωσε και τα δύο αστέρια το 1994, όταν η Λεμπλάνκ παραδέχτηκε ότι η «ανταγωνιστικότητά» τους ήταν μόνο μια διαφημιστική απάτη της Λεμπλάνκ, οπότε και τα δύο αστέρια της ταινίας παρέμειναν φίλες μέχρι το θάνατό τους. Η Λεμπλάνκ πρότεινε αστειευόμενη στην Σάρλι να ξεφορτωθεί τα κατοικίδια της. Η Σαρλί, από την πλευρά της, έδειχνε την Λεμπλάνκ κάθε φορά που αφαιρούσε χρόνια από την πραγματική ηλικία της ξανθιάς ντίβας. Με τον ίδιο τρόπο, είπε ότι ήταν μία δεκαεννιάχρονη χωρισμένη στις αρχές της δεκαετίας του 1960.

## Βιογραφία

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αργεντίνες ηθοποιοί
Κατηγορία:Αγνωστικιστές
Κομητεία Μάραθον (Ουισκόνσιν)

Η **Κομητεία Μάραθον** () είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 138.013 κάτοικοι.  Η διοικητική πρωτεύουσα (*έδρα*) είναι το Γουάσαο. Ιδρύθηκε το 1850 από ένα τμήμα της κομητείας Πόρτατζ. Εκείνη την εποχή η κομητεία εκτεινόταν στα βόρεια σύνορα με την Άνω Χερσόνησο του Μίσιγκαν. Πήρε το όνομά της από το πεδίο μάχης στον Μαραθώνα στην Ελλάδα. 
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.576 τετραγωνικά μίλια (4.080 km 2), από τα οποία 1.545 τετραγωνικά μίλια (4.000 km 2) είναι στεριά και 31 τετραγωνικά μίλια (80 km 2) (2,0%) καλύπτονται από ύδατα (λίμνες, ποτάμια). Είναι η μεγαλύτερη κομητεία στο Ουισκόνσιν κατά χερσαία έκταση και η τέταρτη μεγαλύτερη σε συνολική έκταση.

## Παραπομπές


Κατηγορία:Κομητείες του Ουισκόνσιν
Κομητεία Μιλγουόκι (Ουισκόνσιν)

Η **Κομητεία Μιλγουόκι** () είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 939.489 κάτοικοι, από 947.735 το 2010.   Είναι τόσο η πολυπληθέστερη και πιο πυκνοκατοικημένη κομητεία στο Ουισκόνσιν, όσο και η 45η πιο πυκνοκατοικημένη κομητεία σε εθνικό επίπεδο. Το Μιλγουόκι, η επώνυμη έδρα της κομητείας του,  είναι επίσης η πολυπληθέστερη πόλη της πολιτείας. Πήρε το όνομά της από τον ποταμό Μιλγουόκι. Η κομητεία δημιουργήθηκε το 1834 ως τμήμα της Επικράτειας του Μίσιγκαν και οργανώθηκε την επόμενη χρονιά. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.189 τετραγωνικά μίλια (3.080 km2), εκ των οποίων 241 τετραγωνικά μίλια (620 km2) είναι στεριά και 948 τετραγωνικά μίλια (2.460 km2) (80%) καλύπτονται από ύδατα (λίμνες, ποτάμια). Είναι η τρίτη μικρότερη κομητεία στο Ουισκόνσιν κατά χερσαία έκταση.

## Παραπομπές


Κατηγορία:Κομητείες του Ουισκόνσιν
Κομητεία Πράις (Ουισκόνσιν)

Η **Κομητεία Πράις** () είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 14.054 κάτοικοι. Η διοικητική πρωτεύουσα (*έδρα*) είναι το Φίλιπς.
## Ιστορία
Η κομητεία Πράις δημιουργήθηκε στις 3 Μαρτίου 1879, όταν ο Κυβερνήτης του Ουισκόνσιν Γουίλιαμ Ε. Σμιθ υπέγραψε τη νομοθεσία για τη δημιουργία της κομητείας, η οποία  οργανώθηκε αργότερα το 1882.  Ο Ουίλιαμ Πράις (1824–1886), από τον οποίο ονομάστηκε η κομητεία,  ήταν Πρόεδρος της Γερουσίας του Ουισκόνσιν και πρώιμος υλοτόμος στην κομητεία και αργότερα εξελέγη στο Κογκρέσο των ΗΠΑ. Η κομητεία σχηματίστηκε από τμήματα των κομητειών Chippewa και Λίνκολν.

Ο πρώτος λευκός άποικος στη σημερινή κομητεία Πράις ήταν ο Ταγματάρχης Άιζακ Στόουν, ο οποίος βρήκε τον ποταμό Σπίριτ το 1860 για να ασχοληθεί με την ξυλεία. Η κομητεία συνεχίζει σήμερα να είναι μεγάλος παραγωγός ακατέργαστης ξυλείας. 
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.278 τετραγωνικά μίλια (3.310 km2), εκ των οποίων 1.254 τετραγωνικά μίλια (3.250 km2) είναι στεριά και 24 τετραγωνικά μίλια (62 km2) καλύπτονται από ύδατα (λίμνες, ποτάμια).  

## Παραπομπές


Κατηγορία:Κομητείες του Ουισκόνσιν
Κομητεία Σώγιερ (Ουισκόνσιν)

Η **Κομητεία Σώγιερ** () είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός της ήταν 18.074 κάτοικοι.  Η διοικητική πρωτεύουσα (*έδρα*) είναι το Χέιγουορντ. Η κομητεία πήρε το όνομά της από τον Φιλέτους Σώγιερ, έναν άνδρα από την Νέα Αγγλία που εκπροσώπησε το Ουισκόνσιν στη Βουλή των Αντιπροσώπων και στη Γερουσία των ΗΠΑ τον 19ο αιώνα.  
Η κομητεία δημιουργήθηκε το 1883 και οργανώθηκε το 1885.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.350 τετραγωνικά μίλια (3.500 km2), εκ των οποίων  93 τετραγωνικά μίλια (240 km2)  καλύπτονται από νερό.  Είναι η πέμπτη μεγαλύτερη κομητεία στο Ουισκόνσιν κατά χερσαία έκταση.

## Παραπομπές


Κατηγορία:Κομητείες του Ουισκόνσιν
Κεντρικός Σταθμός Τραμ του Λοτζ

Ο **Κεντρικός Σταθμός Τραμ του Λοτζ** (πολωνικά: *Tram Station Centrum*), επίσης γνωστός ως **Σταθμός Πιοτρκόφσκα Τσέντρουμ** (*Przystanek Piotrkowska Centrum*) και **«''Στάβλος των Μονόκερων''»** (*Stajnia Jednorożców*), είναι σταθμός τραμ με τη μορφή υπόστεγου, που συνδέει δύο άξονες επικοινωνίας της πόλης του Λοτζ: Δύσης-Ανατολής και Βορρά-Νότου. Βρίσκεται στη Λεωφόρο Άνταμ Μιτσκιέβιτς, μεταξύ της Λεωφόρου Ταντέους Κοστσιούσκο και της Οδού Πιοτρκόφσκα. Άνοιξε στις 31 Οκτωβρίου 2015.

Για τους κατοίκους του Λοτζ, είναι γνωστός στην καθομιλουμένη ως ***Przesiadkowo*** () ή ***Στάβλος των Μονόκερων***. Στους χάρτες επικοινωνίας του MPK Łódź συμβολίζεται με ένα σημάδι μονόκερου. Στις 7 Ιουνίου 2019, ένα μνημείο μονόκερου (χτισμένο με συμμετοχικό προϋπολογισμό) από τον Ιάπωνα καλλιτέχνη Τομοχίρο Ινάμπι, αποκαλύφθηκε κοντά στο σταθμό.

## Προδιαγραφές κατασκευής
Ο δημιουργός του υπόστεγου είναι ο αρχιτέκτονας Γιαν Γκαουέτσκι. Ο σταθμός είναι εμπνευσμένος από την αρ νουβό αρχιτεκτονική, που αποτελεί ιστορικό στοιχείο της πόλης. Το υπόστεγο, που καλύπτει τέσσερις αποβάθρες σταθμών, χαρακτηρίζεται από υψηλούς λευκούς πυλώνες. Η οροφή μιμείται την τεχνική της υαλογραφίας, χρησιμοποιώντας μια διαφανή μεμβράνη EFTE στα χρώματα μπλε, κίτρινο, μωβ και κόκκινο, που σχετίζονται με τα χρώματα του νέου λογότυπου του Λοτζ. Τα πλαϊνά τοιχώματα είναι κατασκευασμένα από πλαστική και διαφανή μεμβράνη. Για λόγους ασφαλείας, η χρήση γυαλιού εγκαταλείφθηκε. Πριν το υλικό, που παράγεται στην Ιαπωνία, με συνολική επιφάνεια 3.000 τετραγωνικών μέτρων φτάσει στο Λοτζ, χρωματίστηκε στην Ιταλία - είναι η μεγαλύτερη οικοδομική στέγη στον κόσμο που κατασκευάζεται με αυτήν την τεχνολογία.

Ολόκληρο το υπόστεγο, που προστατεύει από τον άνεμο και τις βροχοπτώσεις, βρίσκεται στο επίπεδο 0, δηλαδή πάνω από την υπόγεια οδική σήραγγα της διαδρομής Δύσης-Ανατολής που κατασκευάστηκε το 2013-2015, στο πλαίσιο του έργου «Εκσυγχρονισμός και ανασυγκρότηση της διαδρομής Δύσης-Ανατολής», με πρωτοβουλία του Γραφείου του Δήμου του Λοτζ, με οικονομική υποστήριξη από κονδύλια της Ευρωπαϊκής Ένωσης. Οι διαστάσεις της κατασκευής της οροφής είναι μήκους 100 μ., πλάτους 33 μ. και ύψους 13 μ. Το κόστος κατασκευής του σταθμού ήταν περίπου. 1 εκατομμύριο ευρώ.

## Εικόνες

Αρχείο:KochamŁódź sign and transfer station Piotrkowska-Centrum, Łódź December 2015.jpg|Ο σταθμός τη νύχτα.
Αρχείο:Mpk_info_DTC.jpg|Πληροφορίες επιβατών στο σταθμό (σύμβολο μονόκερου στο υπόβαθρο).
Αρχείο:Pesa Swing 122NaL Łódź (1).jpg|Συρμός τραμ στο σταθμό.
Αρχείο:Selfie Place, Łódź Przystanek Centrum 2020.jpg|Το άγαλμα του μονόκερου δίπλα στο σταθμό.


## Παραπομπές



Κατηγορία:Κτίρια και κατασκευές στο Λοτζ
Κατηγορία:Μεταφορές στο Λοτζ
Μονόκερος, ένα μέρος για αστέρια

Ο ***Μονόκερος, ένα μέρος για αστέρια*** είναι γλυπτό μονόκερου, το οποίο βρίσκεται στη διασταύρωση των Λεωφόρου Στρατάρχη Γιούζεφ Πιουσούτσκι και Οδού Πιοτρκόφσκα στο Λοτζ, κοντά στον Κεντρικό Σταθμό Τραμ του Λοτζ και το εμπορικό κέντρο Central.

## Εμφάνιση
Το γλυπτό είναι κατασκευασμένο από ανοξείδωτο χάλυβα. Έχει μήκος 4 μέτρα, πλάτος 0,5 μ. και ύψος 2,3 μ. Είναι τοποθετημένο σε βάθρο ύψους 1,2 μ., με μαύρη ανωδομή. Το μνημείο απεικονίζει έναν μυθικό μονόκερο, παραπέμποντας θεματικά στον σταθμό του τραμ που βρίσκεται δίπλα του. Η φιγούρα του ζώου φαίνεται να διαλύεται στον αέρα, επειδή ο μονόκερος αποσυντίθεται από το στήθος, χάνοντας το πίσω μέρος και τα πίσω πόδια του. Το κέρατο του μονόκερου είναι μακρύ, ίσιο, μυτερό, με σπειροειδή υφή. Σύμφωνα με τον δημιουργό, το γλυπτό είχε σκοπό να διεγείρει τη φαντασία του θεατή.

## Ιστορία της δημιουργίας
Ένα χρόνο μετά την κατασκευή του Σταθμού Πιοτρκόφσκα Τσέντρουμ του τραμ, όπου ο κόσμος τον ονόμασε «Στάβλο των Μονόκερων», ο αστικός προϋπολογισμός του Λοτζ, με πρωτοβουλία του Πάβεου Μπακ, πήρε την πρωτοβουλία να δημιουργήσει ένα μνημείο μονόκερου. Αρχικά, το μνημείο υποτίθεται ότι θα ήταν διαδραστικό και θα παρουσίαζε την οικογένεια αυτού του μυθικού ζώου. Η ιδέα εκτιμήθηκε από τους κατοίκους του Λοτζ, λαμβάνοντας 3.774 ψήφους υποστήριξης. Το 2017, η πρωτοβουλία δόθηκε σε καλλιτέχνες, διοργανώνοντας διαγωνισμό για τη δημιουργία ενός αβάν-γκαρντ γλυπτού. Μετά την παρουσίαση πέντε προτάσεων, συναντήθηκε αντίσταση από την τοπική κοινωνία, στην οποία η δήμαρχος της πόλης, Χάνα Ζντανόφσκα, ανταποκρίθηκε και η ιδέα ακυρώθηκε.

Το 2018, αποφασίστηκε να ανατεθεί η κατασκευή του γλυπτού στον Ιάπωνα καλλιτέχνη Τομοχίρο Ινάμπα. Το γλυπτό, ύψους σχεδόν 3 μέτρων, που κατασκεύασε μεταφέρθηκε δια θαλάσσης από την Ιαπωνία στην Πολωνία στα τέλη του ίδιου έτους, και τα αποκαλυπτήρια του γλυπτού έγιναν στις 7 Ιουνίου 2019 στις 6:00 μ.μ. Συνοδευόταν από μια τελετή κατά την οποία μοιράστηκαν μπλουζάκια με την εικόνα ενός μονόκερου από έναν ντόπιο καλλιτέχνη, τον Ντάνιελ «Γκούντα» Τβόρσκι.

Συνολικά κόστισε 400.000 ζλότι και χρηματοδοτήθηκε από τον αστικό προϋπολογισμό του Λοτζ. Τελικά, το γλυπτό επρόκειτο να μεταφερθεί στη βορειοδυτική γωνία της διασταύρωσης, κάτω από το κτίριο Hi Piotrkowska, αλλά αυτή η ιδέα εγκαταλείφθηκε αφού οι κάτοικοι ψήφισαν στην πλατφόρμα Vox Populi, όπου οποία η πλειοψηφία επέλεξε να τοποθετηθεί ο μονόκερος στην τρέχουσα θέση του.

## Παραπομπές



Κατηγορία:Μνημεία στο Λοτζ
Κατηγορία:Γλυπτά ζώων
Κατηγορία:Υπαίθρια γλυπτά στην Πολωνία
Κομητεία Λέικ

Η **Κομητεία Λέικ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Λέικ (Ιλινόι)
*Κομητεία Λέικ (Ιντιάνα)
*Κομητεία Λέικ (Καλιφόρνια)
*Κομητεία Λέικ (Κολοράντο)
*Κομητεία Λέικ (Μινεσότα)
*Κομητεία Λέικ (Μίσιγκαν)
*Κομητεία Λέικ (Μοντάνα)
*Κομητεία Λέικ (Νότια Ντακότα)
*Κομητεία Λέικ (Όρεγκον)
*Κομητεία Λέικ (Οχάιο)
*Κομητεία Λέικ (Τενεσί)
*Κομητεία Λέικ (Φλόριντα)

Κατηγορία:Ονομασίες κομητειών των Ηνωμένων Πολιτειών
Κέβιν Σμιθ

Ο **Κέβιν Πάτρικ Σμιθ** (γεννήθηκε στις 2 Αυγούστου 1970) είναι Αμερικανός σκηνοθέτης, παραγωγός, συγγραφέας και ηθοποιός. Έγινε γνωστός με την χαμηλού προϋπολογισμού κωμωδία *[[Υπάλληλοι (ταινία)|Υπάλληλοι]]* (1994), το οποίο έγραψε, σκηνοθέτησε, συμπαραγωγή και πρωταγωνίτησε ως ο χαρακτήρας Σιωπηλός Μπομπ του δίδυμου Τζέι και Σιωπηλός Μπομπ, οι χαρακτήρες θα εμφανίζονταν στις μεταγενέστερες ταινίες του, συμπεριλαμβανομένων των *Mallrats* (1995), *Ακολουθώντας την Έιμι* (1997), *Δόγμα* (1999), *Επιδρομή στο Χόλιγουντ* (2001), *Υπάλληλοι για κλάματα* (2006), *Jay and Silent Bob Reboot* (2019), και *Clerks III* (2022), που διαδραματίζονται κυρίως στο Νιου Τζέρσεϊ, που είναι η πολιτεία καταγωγής του. Αν και δεν είναι αυστηρά διαδοχικά, οι ταινίες έχουν διασταυρούμενα στοιχεία πλοκής, αναφορές χαρακτήρων και ένα κοινό σύμπαν γνωστό ως "View Askewniverse", το οποίο πήρε το όνομά του από την εταιρεία παραγωγής του Σμιθ, την View Askew Productions, την οποία ίδρυσε με τον Σκοτ Μοζιέρ.

Από το 2011, ο Σμιθ έχει κάνει κυρίως ταινίες τρόμου, συμπεριλαμβανομένων των *Ματωμένη πόλη* (2011) και των ταινιών τρόμου κωμωδίας *[[Χαυλιόδοντας (ταινία)|Χαυλιόδοντας]]* (2014) και *Yoga Hosers* (2016), δύο σε μια προγραμματισμένη σειρά τριών τέτοιων ταινιών που διαδραματίζονται στον Καναδά με την ονομασία της τριλογίας *True North.* Έχει υπηρετήσει ως σκηνοθέτης για υλικό που δεν έγραψε, συμπεριλαμβανομένης της κωμωδίας δράσης *Οι Μπάτσοι της Συμφοράς* (2010) και δημιουργώντας τη σειρά *Masters of the Universe: Revelation* το 2021.

Ο Σμιθ είναι ιδιοκτήτης του Jay and Silent Bob's Secret Stash στη Ρεντ Μπανκ του Νιου Τζέρσεϊ, ένα κατάστημα κόμικ που έγινε το σκηνικό για την τηλεοπτική σειρά ριάλιτι *Comic Book Men* (2012-2018). Ήταν παρουσιαστής της τηλεοπτικής σειράς *Spoilers*. Ο Σμιθ είναι επίσης podcaster και συμπαρουσιάζει σε πολλές εκπομπές στο SModcast Podcast Network του, συμπεριλαμβανομένων των *Fatman Beyond* και της ζωντανής εκπομπής *Hollywood Babble-On.* Είναι γνωστός για τη συμμετοχή του σε μακρές, χιούμορ Q & A συνεδρίες που συχνά κινηματογραφούνται για την κυκλοφορία DVD, ξεκινώντας με *An Evening with Kevin Smith*.

## Παραπομπές


## Εξωτερικοί σύνδεσμοι
* 
* View Askew Productions
* 

Κατηγορία:Πολιτισμός του Νιου Τζέρσεϊ
Κατηγορία:Νικητές Inkpot Award
Κατηγορία:Πρώην Ρωμαιοκαθολικοί
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί συγγραφείς κόμικς
Κατηγορία:Αμερικανοί σκηνοθέτες
Αϋμέρ Γ΄ του Ανγκουλέμ

Ο **Αϋμέρ Γ΄**, γαλλ.: *Aymer*, επίσης *Aymar, Adhemar, Ademar,* ή *Adomar* (π. 1160 – 16 Ιουνίου 1202) από τον Οίκο του Ταγιεφέρ (Taillefer), ήταν ο τελευταίος κόμης του Aνγκουλέμ τού Οίκου του. Ήταν ο τρίτος γιος του Γουλιέλμου ΣΤ' κόμη του Ανγκουλέμ και της Μαργαρίτας του Τουρέν.  Δύο από τους μεγαλύτερους αδελφούς του, ο Βυλγκρέν Γ΄ και ο Γουλιέλμος Ζ΄, έγιναν κόμητες του Ανγκουλέμ διαδοχικά, μετά το τέλος τού πατέρα τους το 1179.

## Βιογραφία
Ο Αϋμέρ Γ΄ διαδέχθηκε τον αδελφό του το 1186, και αμέσως μετά βρέθηκε στην αυλή του Ριχάρδου (Α΄) του Λεοντόκαρδου, τότε δούκα της Ακουιτανίας και επομένως επικυρίαρχου του Αϋμέρ Γ΄, για να λάβει την αναγνώριση της διαδοχής του . Μέχρι το 1188, ο Aϋμέρ είχε νυμφευτεί την Αλίκη του Κουρτεναί, την κόρη του Πέτρου Α΄ του Κουρτεναί και επομένως εγγονή του βασιλιά Λουδοβίκος ΣΤ΄ της Γαλλίας. Εκείνο το έτος, η Αλίκη γέννησε μια κόρη, την Ισαβέλλα του Ανγκουλέμ, η οποία παντρεύτηκε τον βασιλιά Ιωάννη της Αγγλίας (Αδελφό του Ριχάρδου Α΄) το 1200. Η γαμήλια συμμαχία σφραγίστηκε από δύο συνθήκες, μία δημόσια και μία ιδιωτική μεταξύ του Aϋμέρ και του Ιωάννη. Ο κόμης παρέμεινε σταθερός σύμμαχος των βασιλέων της Αγγλίας, αντίθετα με τον Οίκο των Λουζινιάν που αγαπούσε τις εξεγέρσεις. 

Ο Aϋμέρ είχε αξίωση στην κομητεία του Λα Μαρς, όπου το 1199 ή το 1200 ασκούσε εξουσία, ίσως για λογαριασμό τού γαμπρού του, και εξέδωσε καταστατικό σε μερικούς μοναχούς του Ωμπινιάκ.  Τον Φεβρουάριο του 1202, όταν ο Ιωάννης επισκεπτόταν το Ανγκουλέμ για να διαπραγματευτεί μια συνθήκη με τον Σάντσο Ζ' της Ναβάρρας, ο Αϋμέρ Γ΄ τον πήγε μία περιοδεία στην πρόσφατα αφιερωμένη εκκλησία του αβαείου στη Λα Κουρόν.  Ο ρόλος τής κόρης τοή Aϋμέρ στη συνεχιζόμενη άρνηση τού Ιωάννη να φροντίσει σωστά τη χήρα τού αδελφού του Ριχάρδου Α΄, τη Bερεγγάρια της Ναβάρρας, μπορεί να εξηγήσει την εγγύτητα τού κόμη του Ανγκουλέμ στις διαπραγματεύσεις μεταξύ των δύο βασιλείων. 

Ο Aϋμέρ απεβίωσε στη Λιμόζ στις 16 Ιουνίου 1202. Το μόνο τέκνο του ήταν μία κόρη, που τον διαδέχτηκε ως κόμισσα του Ανγκουλέμ. Ωστόσο ο τίτλος της ήταν σε μεγάλο βαθμό κενός, αφού ο σύζυγός της τής αρνήθηκε τον έλεγχο τής κληρονομιάς της, καθώς και τής προίκας και τού εισοδήματος χηρείας τού γάμου της. Ο διορισμένος κυβερνήτης τού Ιωάννη, Βαρθολομαίος ντε Λε Πουί (*ντε Πόντιο*), διηύθυνε τις περισσότερες από τις διοικητικές υποθέσεις του Ανγκουλέμ μέχρι το τέλος τού Ιωάννη το 1216 . Το 1217 η Ισαβέλλα επέστρεψε και άρπαξε την κληρονομιά της από τον Βαρθολομαίο, ο οποίος προσέφυγε ανεπιτυχώς στον Άγγλο βασιλιά για βοήθεια.

Η χήρα τού Aϋμέρ, η Aλίκη, κυβέρνησε την πόλη Aνγκουλέμ μέχρι τον Μάρτιο του 1203, όταν ο Ιωάννης την κάλεσε στην Αυλή και τής χορήγησε μηνιαία σύνταξη 50 *λίβρες του Ανζού* σε αντάλλαγμα για τα δικαιώματά της στην προίκα. Στη συνέχεια αποσύρθηκε από τη δημόσια ζωή στο κτήμα της στο Λα Φερτέ-Γκωσέ, όπου ζούσε μέχρι τον Ιούλιο του 1215, όταν εξέδωσε ένα καταστατικό στο Προβέν χρησιμοποιώντας τον τίτλο κόμισσα του Ανγκουλέμ. 

## Σημειώσεις

## Αναφορές

## Πηγές
* 

Κατηγορία:Γάλλοι ευγενείς
Κατηγορία:Οίκος του Ταγιεφέρ
Κομητεία Βίγκο (Ιντιάνα)

Η **Κομητεία Βίγκο** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, είχε πληθυσμό 106,153 κατοίκους. Η διοικητική πρωτεύουσα (*έδρα*) είναι το Τέρε Χιουτ.  Η κομητεία ιδρύθηκε το 1818 από ένα τμήμα της κομητείας Σάλιβαν. Πήρε το όνομά της προς τιμήν του Φράνσις Βίγκο, συνταγματάρχη της Αμερικανικής Επανάστασης. Η κομητεία 
περιλαμβάνει τέσσερις ενσωματωμένους οικισμούς με συνολικό πληθυσμό σχεδόν 63.000 κατοίκους, καθώς και αρκετές μη ενσωματωμένες κοινότητες. Χωρίζεται σε δώδεκα δήμους που παρέχουν τοπικές υπηρεσίες στους κατοίκους.

Η κομητεία θεωρούνταν κάποτε ως μια από τις καλύτερες περιφέρειες για ψηφοφορία στις προεδρικές εκλογές των ΗΠΑ. Ανέδειξε τον υποψήφιο νικητή σε όλες τις εκλογές από το 1956 έως το 2016 και σε όλες εκτός από τρεις εκλογές από το 1888. Μέχρι να λήξει το σερί το 2020, μόνο μία κομητεία στις Ηνωμένες Πολιτείες, η κομητεία της Βαλένθια, στο Νέο Μεξικό, είχε ψηφίσει τον νικητή για μεγαλύτερο χρονικό διάστημα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 410,45 τετραγωνικά μίλια (1.063,1 km2), εκ των οποίων 403,31 τετραγωνικά μίλια (1.044,6 km2) είναι στεριά και 7,14 τετραγωνικά μίλια καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Ιντιάνα
Κομητεία Λέικ (Ιντιάνα)

Η **Κομητεία Λέικ** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, είχε πληθυσμό 498,700 κατοίκους, καθιστώντας την τη δεύτερη πολυπληθέστερη κομητεία της Ιντιάνα. Η διοικητική πρωτεύουσα (*έδρα*) είναι το Κράουν Πόιντ. Η κομητεία ιδρύθηκε το 1837από τμήματα των κομητειών Νιούτον και Πόρτερ. Πήρε το όνομά της από την λίμνη Μίσιγκαν.
Η κομητεία είναι μέρος της βορειοδυτικής Ιντιάνα και της μητροπολιτικής περιοχής του Σικάγου, και περιέχει ένα μείγμα αστικών, προαστιακών και αγροτικών περιοχών. Συνορεύει στα βόρεια με τη λίμνη Μίσιγκαν και περιέχει ένα τμήμα των αμμόλοφων της Ιντιάνα.Περιλαμβάνει το Μάρκταουν, την εργατική κοινότητα του Κλέιτον Μαρκ στο Ανατολικό Σικάγο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 626,56 τετραγωνικά μίλια (1.622,8 km2), εκ των οποίων 498,96 τετραγωνικά μίλια (1,292,3 km2)  είναι στεριά και 127,60 τετραγωνικά μίλια (320,5 τ.χιλ) καλύπτονται από ύδατα (λίμνες, ποτάμια).  Είναι η δεύτερη μεγαλύτερη κομητεία σε συνολική έκταση στην Ιντιάνα, αλλά έχει τη μεγαλύτερη υδάτινη έκταση από όλες τις 92 κομητείες.

## Παραπομπές


Κατηγορία:Κομητείες της Ιντιάνα
Κομητεία Ουόρικ (Ιντιάνα)

Η **Κομητεία Ουόρικ** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, είχε πληθυσμό 63,898 κατοίκους. Η διοικητική πρωτεύουσα (*έδρα*) είναι το Μπούνβιλλ. Η κομητεία ιδρύθηκε το 1813 από τμήματα των κομητειών Γκίμπσον και Νοξ. Πήρε το όνομά της προς τιμήν του Τζέικομπ Ουόρικ, στρατιωτικού και ήρωα της Μάχης του Τιπεκανόε.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 391,05 τετραγωνικά μίλια (1.012,8 km2), εκ των οποίων 384,82 τετραγωνικά μίλια (996,7 km2) είναι στεριά και 6,24 τετραγωνικά μίλια (16,2 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Ιντιάνα
Κομητεία Ρας (Ιντιάνα)

Η **Κομητεία Ρας** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, είχε πληθυσμό 16,752 κατοίκους. Η διοικητική πρωτεύουσα (*έδρα*) είναι το Ράσβιλλ.  Η κομητεία ιδρύθηκε το 1821και πήρε το όνομά της προς τιμήν του Μπέντζαμιν Ρας, ενός εκ των υπογραφόντων της Διακήρυξης της Ανεξαρτησίας των ΗΠΑ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 408,46 τετραγωνικά μίλια (1.057,9 km2), εκ των οποίων 408,12 τετραγωνικά μίλια (1.057 km2) είναι στεριά και 0,34 τετραγωνικά μίλια (0,88 02 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Ιντιάνα
Α1 Κατηγορία υδατοσφαίρισης γυναικών 2024-25

Το πρωτάθλημα Ελλάδας πόλο γυναικών για την περίοδο 2024–25 είναι το 38ο στην ιστορία του θεσμού. Διεξάγεται με τη συμμετοχή δώδεκα ομάδων και χωρίζεται σε 2 φάσεις. Στην Α' φάση οι ομάδες αγωνίζονται σε δύο γύρους και στη συνέχεια έχουμε τα πλέι οφ και τα πλέι άουτ. Οι τέσσερις τελευταίες ομάδες αγωνίζονται για την παραμονή σε ζευγάρια (9ος-12ος και 10ος-11ος), με τους ηττημένους των δύο ζευγαριών να υποβιβάζονται στην Α2. Το πρωτάθλημα ξεκίνησε στις 11 Οκτωβρίου.

Ο Γ.Σ. Περιστερίου δήλωσε αδυναμία συμμετοχής στο πρωτάθλημα και την θέση του πήρε η ΠΕΚΕΒ Χίου που αγωνίστηκε στην Α1 για πρώτη φορά στην ιστορία της. 

Μετά την διαδικασία των Πλέι-άουτ υποβιβάστηκαν στην Α2 οι ΠΕΚΕΒ Χίου και Α.Ε.Κ.. 

## Συμμετέχουσες ομάδες

## Κανονική περίοδος

### Αποτελέσματα

## Πλέι άουτ

## Πλέι οφ

### Προημιτελικά

### Ημιτελικά

### Θέσεις 5-6

### Τελικός τρίτης θέσης

### Τελικός πρωταθλήματος

## Τελική κατάταξη

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr

2024 2025
Κατηγορία:Υδατοσφαίριση το 2024
Κατηγορία:Υδατοσφαίριση το 2025
NGC 1199

Ο **[[Νέος Γενικός Κατάλογος|NGC]] 1199** είναι ελλειπτικός γαλαξίας ο οποίος απέχει 107 εκατομμύρια έτη φωτός και βρίσκεται στον αστερισμό Ηριδανό. Τον ανακάλυψε ο Ουίλιαμ Χέρσελ (William Herschel) στις 30 Δεκεμβρίου 1785. και εντάσσεται μαζί με τους NGC 1189, NGC 1190, NGC 1191 και NGC 1192 στην ομάδα γαλαξιών Hickson Compact Group 22 (HCG 22). Παρόλο που οι γαλαξίες NGC 1191 και NGC 1192 θεωρούνται μέλη της ομάδας αυτής, στη πραγματικότητα φαίνεται πως βρίσκονται στο υπόβαθρο της ομάδας καθώς απέχουν πολύ περισσότερο από αυτήν συγκριτικά με τα άλλα μέλη της.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ηριδανός (αστερισμός)
1199
11527
-3-8-67
Χανς Λάνγκσετ

Ο **Χανς Νίλσον Λάνγκσετ** (νορβηγικά: *Hans Nilson Langseth*, 14 Ιουλίου 1846 - 10 Νοεμβρίου 1927) ήταν Νορβηγός-Αμερικανός που κατέχει το ρεκόρ για τη μεγαλύτερη γενειάδα στον κόσμο.

## Βιογραφία
Ο Λάνγκσετ γεννήθηκε στο Άιντσβολ της Νορβηγίας στις 14 Ιουλίου 1846 και μετανάστευσε στις Ηνωμένες Πολιτείες το 1867. Παντρεύτηκε την Άννα Μπέρντσεν το 1870 και εργάστηκε ως αγρότης στο Έλκτον της Μινεσότα. Αργότερα στη ζωή του, άρχισε να μεγαλώνει τη γενειάδα του ως μέρος ενός διαγωνισμού, όπου και τον κέρδισε. Στα τελευταία χρόνια της ζωής του, ταξίδεψε σε μέρη των Ηνωμένων Πολιτειών ως μέρος μιας έκθεσης τεράτων, όπου επιδείκνυε την γενειάδα του.

Ο Λάνγκσετ πέθανε σε ηλικία 81 ετών στο Γουίντμιρ της Βόρειας Ντακότα, στις 10 Νοεμβρίου 1927, και είναι ενταφιασμένος στο νεκροταφείο της Εκκλησίας Ελκ Κρικ, στο Κένσετ της Άιοβα. Όταν πέθανε, η γενειάδα του είχε μήκος 5,33 μέτρα. Δόθηκε ως δωρεά στο Τμήμα Ανθρωπολογίας του Ιδρύματος Σμιθσόνιαν το 1967.

## Παραπομπές


## Εξωτερικοί σύνδεσμοι
* Geiling, Natasha. 2014. The World's Longest Beard Is One of the Smithsonian's Strangest Artifacts. ''Smithsonian'' (November 19)
* 

Κατηγορία:Αγρότες
Κατηγορία:Καλλιτέχνες τσίρκου
Κατηγορία:Πολιτογραφημένοι πολίτες των Ηνωμένων Πολιτειών
Στάμπινς Φερθ

Ο **Στάμπινς Φερθ** (αγγλικά: *Stubbins Ffirth*, 1784-1820) ήταν Αμερικανός εκπαιδευόμενος ιατρός, γνωστός για τις ασυνήθιστες έρευνές του για την αιτία του κίτρινου πυρετού. Θεωρούσε ότι η ασθένεια δεν ήταν μεταδοτική, πιστεύοντας ότι η μείωση των περιπτώσεων κατά τη διάρκεια του χειμώνα έδειξε ότι ήταν πιο πιθανό να οφείλεται στην ζέστη και στο στρες των καλοκαιρινών μηνών. Ενώ ήταν σωστός όταν σημείωσε ότι ο κίτρινος πυρετός ήταν σημαντικά πιο διαδεδομένος το καλοκαίρι, η εξήγηση του Φερθ αποδείχθηκε εσφαλμένη. Ήταν έξι δεκαετίες μετά το θάνατό του που θα γινόταν μια σημαντική ανακάλυψη, με τον Κουβανό επιστήμονα Κάρλος Φίνλεϋ να ανακαλύπτει τη σύνδεση με τα κουνούπια που μεταφέρουν την ασθένεια.

## Έργα
Η επιδημία κίτρινου πυρετού του 1793, η μεγαλύτερη επιδημία της νόσου στην αμερικανική ιστορία, σκότωσε μέχρι και 5.000 ανθρώπους στη Φιλαδέλφεια της Πενσυλβάνιας - περίπου το 10% του πληθυσμού. Ο Φερθ εντάχθηκε στο Πανεπιστήμιο της Πενσυλβάνια το 1801 για να σπουδάσει ιατρική, και στο τρίτο έτος του άρχισε να ερευνά την ασθένεια που είχε τόσο σημαντικά επηρεάσει την περιοχή. Εκείνη την εποχή, οι αιτίες του κίτρινου πυρετού ήταν άγνωστες, και ο Φερθ άρχισε να αποδεικνύει ότι δεν ήταν μεταδοτικός. Ήταν τόσο σίγουρος για την θεωρία του, που άρχισε να κάνει πειράματα στον εαυτό του.

Ο Φερθ επέλεξε να έρθει σε άμεση επαφή με σωματικά υγρά από ανθρώπους που είχαν μολυνθεί από κίτρινο πυρετό. Ξεκίνησε κάνοντας τομές στα χέρια του και απλώνοντας μολυσμένο εμετό στα κοψίματα. Στη συνέχεια, τον έχυσε στα μάτια του. Συνέχισε τις προσπάθειές του να μολύνει τον εαυτό του, τηγανίζοντας τον εμετό και εισπνέοντας τους ατμούς, και τελικά, όταν δεν αρρώστησε, κατέληξε στο να πιει το εμετό αδιάλυτο. Προσπαθώντας να αποδείξει ότι άλλα σωματικά υγρά έφεραν τα ίδια αποτελέσματα, ο Φερθ εκτός από τον εμετό, πασάλειψε το σώμα του με αίμα, σάλιο και ούρα. Ακόμα και τότε δεν κατάφερε να αρρωστήσει και το είδε ως απόδειξη της υπόθεσής του ότι ο κίτρινος πυρετός δεν ήταν μεταδοτικός. Ωστόσο, αργότερα διαπιστώθηκε ότι τα δείγματα που χρησιμοποιούσε ο Φερθ για τα πειράματά του προέρχονταν από ασθενείς στα τελευταία στάδια που δεν ήταν πλέον μολυσμένα με τον ιό.

Ο Φρεθ δημοσίευσε τα ευρήματά του στη διατριβή του του 1804, *A Treatise on Malignant Fever; with an Attempt to Prove its Non-contagious Non-Malignant Nature*.

## Παραπομπές


Κατηγορία:Αμερικανοί ιατροί
Κατηγορία:Απόφοιτοι του Πανεπιστημίου της Πενσυλβάνια
Έτος Στέκο Αττικής

Το **Έτος Στέκο** είναι οικισμός της Ανατολικής Αττικής και του Δήμου Σπάτων - Αρτέμιδος.

## Γενικά στοιχεία
Το Έτος Στέκο βρίσκεται δυτικά από το Πικέρμι, σε απόσταση περίπου 29 χλμ. Α. από το κέντρο της Αθήνας και 8 χλμ. ΒΑ. από τα Σπάτα (έδρα του δήμου). Στα βόρεια περνάει η Λεωφόρος Μαραθώνα και στα ανατολικά το Μεγάλο Ρέμα Ραφήνας. Είναι κτισμένο στον ομώνυμο λόφο της περιοχής και σε υψόμετρο 89 μέτρων. Η γύρω περιοχή είναι καταπράσινη, αποτελεί περιπατιτικό προορισμό αλλά και δημοφιλές αναρριχητικό πεδίο λόγω του βράχου που προσφέρεται για το συγκεκριμένο σπορ. 

Απογράφεται ως ξεχωριστός οικισμός, για πρώτη φορά, το 2001 στον τότε Δήμο Σπάτων-Λούτσας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, ανήκει στην Κοινότητα Σπάτων - Λούτσας η οποία υπάγεται στη Δημοτική Ενότητα Σπάτων - Λούτσας του Δήμου Σπάτων - Αρτέμιδας.

## Πορεία του πληθυσμού

## Εξωτερικοί σύνδεσμοι

* Ύψωμα Έτος στα Σπάτα από τον ιστότοπο του Δήμου Σπάτων - Αρτέμιδας.
* Αναρριχητικό πεδίο Έτος Σπάτων από τον ιστότοπο https://www.vrahomania.gr/.

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Σπάτων - Αρτέμιδος
Βελανιδιά Αττικής

Η **Βελανιδιά** είναι οικισμός της Ανατολικής Αττικής και του Δήμου Σπάτων - Αρτέμιδος.

## Γενικά στοιχεία
Η Βελανιδιά βρίσκεται ανάμεσα στα Σπάτα (ανατολικά) και την Αρτέμιδα (δυτικά), σε υψόμετρο 83 μέτρα. Απέχει περίπου 27 χιλιόμετρα ανατολικά από το κέντρο της Αθήνας ενώ στα νοτιοδυτικά της είναι ο Διεθνής Αερολιμένας Αθηνών Ελευθέριος Βενιζέλος. Απογράφεται ως ξεχωριστός οικισμός, για πρώτη φορά, το 1981 στον τότε Δήμο Σπάτων-Λούτσας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, ανήκει στην Κοινότητα Σπάτων - Λούτσας η οποία υπάγεται στη Δημοτική Ενότητα Σπάτων - Λούτσας του Δήμου Σπάτων - Αρτέμιδας. 

### Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Σπάτων - Αρτέμιδος
Βιλαέτι του Αϊδινίου

Το **Βιλαέτι του Αϊδινίου** (οθωμανικά τουρκικά: *Vilāet-i Aidin*) γνωστό και ως **Βιλαέτι της Σμύρνης** ή **Ιζμίρ** από το διοικητικό της κέντρο, ήταν μια διοικητική διαίρεση πρώτου επιπέδου (βιλαέτι) της Οθωμανικής Αυτοκρατορίας στα νοτιοδυτικά της Μικράς Ασίας, συμπεριλαμβανομένων των αρχαίων περιοχών της Λυδίας, της Ιωνίας, της Καρίας και της δυτικής Λυκίας. Περιγράφηκε από την Encyclopædia Britannica του 1911 ως η «πλουσιότερη και πιο παραγωγική επαρχία της Ασιατικής Τουρκίας».

Στις αρχές του 20ου αιώνα, το βιλαέτι του Αϊδινίου φέρεται να είχε έκταση 17.370 τετραγωνικά μίλια (45.000 km2), ενώ τα προκαταρκτικά αποτελέσματα της πρώτης οθωμανικής απογραφής του 1885 (που δημοσιεύτηκε το 1908) έδωσαν τον πληθυσμό 1.390.783. Η δηλωμένη ακρίβεια των αριθμών πληθυσμού κυμαίνεται από «κατά προσέγγιση» έως «απλώς εικασιακή» ανάλογα με την περιοχή από την οποία συγκεντρώθηκαν. Από το 1920, το βιλαέτι είχε έναν «εξαιρετικά μεγάλο» χριστιανικό πληθυσμό. As of 1920, the vilayet had an "exceptionally large" Christian population.

## Οικονομία
Οι Βρετανοί περιέγραψαν το βιλαέτι του Αϊδινίου ως με «αξιοσημείωτη ποικιλία γεωργίας», από το 1920. Παρήγαγαν σιτηρά και βαμβάκι, συγκεκριμένα στο Αϊδίνιο και στο Ναζιλί. Η περιοχή παρήγαγε επίσης όπιο, καπνό και δρυς βαλώνια. Τα φρούτα ήταν από τις πιο δημοφιλείς εξαγωγές, με δημοφιλή τα σύκα και τα σταφύλια. Πριν από τον Πρώτο Παγκόσμιο Πόλεμο, η παραγωγή σύκων είχε αυξηθεί, με εκτεταμένη αύξηση της παραγωγής και των εξαγωγών μέσω των σιδηροδρόμων. Τα σταφύλια χρησιμοποιούνταν για την παραγωγή σταφίδας και παραγόταν επίσης γλυκόριζα στην περιοχή. Σημειώθηκε ότι αναπτύσσεται άγρια κατά μήκος του ποταμού Μαίανδρου. Εξήχθη στις Ηνωμένες Πολιτείες και στο Ηνωμένο Βασίλειο.

Το Αϊδίνιο, από το 1920, θεωρούνταν ως το παγκόσμιο κέντρο προμήθειας για σμύριδα, ειδικά στις περιοχές μεταξύ Θείρας και Σώκιας. Στις αρχές του 20ου αιώνα, το Αϊδίνιο ήταν επίσης γνωστό για μεγάλα κοιτάσματα χρωμίου, συγκεκριμένα κοντά στον Όλυμπο και στη νοτιοδυτική περιοχή του βιλαετίου. Στην περιοχή βρέθηκαν επίσης αντιμόνιο και υδράργυρος.

Το χαλί κατασκευαζόταν στο Βιλαέτι, κυρίως στη Σμύρνη, αλλά με το χαλί να κατασκευάζεται σε όλη την περιοχή, συμπεριλαμβανομένων των Κούλα, Ουσάκ, Γκιόρντες και Ισπάρτα. Μετά τον Πρώτο Παγκόσμιο Πόλεμο, οι πωλήσεις μειώθηκαν, ωστόσο, η Βρετανία παρέμεινε κύριος εισαγωγέας τουρκικών χαλιών από το Αϊδίνιο. Τα χαλιά κατασκευάζονταν κυρίως από γυναίκες.

## Περιβάλλον
Από το 1920, η περιοχή είχε 6.000 τετραγωνικά χιλιόμετρα δάσους. Τα δυτικά και νοτιοδυτικά είχαν τις πιο πυκνές δασικές εκτάσεις. Οι Βρετανοί περιέγραψαν την Μάκρη ως «πλούσια σε εξαιρετική ξυλεία». Στη Μάκρη βρέθηκαν κέδροι, με δρυς και πεύκο σε όλο το βιλαέτι. Στις αρχές του 20ου αιώνα, η αποδάσωση των δασών είχε ξεκινήσει μέσω ιδιωτικών εταιρειών του βιλαετίου. Είχαν ανεγερθεί πριονιστήρια, με τη Μάκρη να έχει το δικό της ατμοκίνητο πριονιστήριο. Τα περισσότερα δέντρα κόπηκαν με το χέρι εκείνη τη στιγμή. Ο Ταβάς είχε επίσης οικονομία ξυλείας κατά την περίοδο αυτή.

## Παραπομπές


Αιδινιου
Κατηγορία:Αϊδίνιο
Εθνική Συσπείρωση - Πατριωτική Ριζοσπαστική Ορμή Νίκης

Η **Εθνική Συσπείρωση - Πατριωτική Ριζοσπαστική Ορμή Νίκης** (**Εθνική Συσπείρωση - ΠΑ.Ρ.Ο.Ν.**) είναι ελληνικό πολιτικό κόμμα το οποίο ιδρύθηκε στις 17 Ιουλίου 2024. Πρόεδρος του κόμματος είναι ο ανεξάρτητος βουλευτής Ηρακλείου, Μιχάλης Γαυγιωτάκης.

## Ιστορικό
Κατά τις εκλογές της 25ης Ιουνίου 2023, οι Σπαρτιάτες εισήλθαν στη Βουλή λαμβάνοντας ποσοστό 4,68% και εκλέγοντας 12 βουλευτές, μεταξύ των οποίων και ο Γιώργος Ασπιώτης, βουλευτής Αχαΐας, και ο Μιχάλης Γαυγιωτάκης, βουλευτής Ηρακλείου. Έναν χρόνο αργότερα, στις 25 Ιουνίου 2024, οι δύο βουλευτές ανεξαρτητοποιήθηκαν από το κόμμα.

Στις 17 Ιουλίου 2024, ο Γαυγιωτάκης ανακοίνωσε την ίδρυση κόμματος από το Γάζι Ηρακλείου, ενώ τον ακολούθησαν παλιά στελέχη προερχόμενα από τους Ανεξάρτητους Έλληνες, την Ένωση Κεντρώων, τους Σπαρτιάτες κ.α. Ο νέος φορέας αυτοτοποθετείται στον εθνικό και πατριωτικό χώρο, κάνοντας λόγο για «νέο κοινωνικό συμβόλαιο που θα επαναφέρει την κοινωνική κινητικότητα και την κοινωνική αξιοπρέπεια όλων των Ελλήνων». Αντιπρόεδρος του κόμματος, τοποθετήθηκε ο Ασπιώτης ενώ συστάθηκε διοικητική επιτροπή αποτελούμενη από εννέα στελέχη. Στην συνέχεια, ο Γαυγιωτάκης γνωστοποίησε με επιστολή στο προεδρείο της Βουλής την ίδρυση του κόμματος στο οποίο ανήκε αυτός και ο Ασπιώτης.

Ο Γαυγιωτάκης και ο Ασπιώτης υπερψήφισαν τον προϋπολογισμό της κυβέρνησης για το 2025.

## Βουλευτές
Η Εθνική Συσπείρωση - ΠΑ.Ρ.Ο.Ν. δεν διαθέτει κοινοβουλευτική ομάδα, καθώς αριθμεί λιγότερους από 10 βουλευτές, που απαιτούνται για την συγκρότηση Κ.Ο.. Στο κόμμα έχουν προσχωρήσει, 2 ανεξάρτητοι βουλευτές.

*Ηρακλείου: Μιχάλης Γαυγιωτάκης
* Αχαΐας: Γιώργος Ασπιώτης

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Πύργος Αζαντί

Ο **Πύργος Αζαντί** (περσ. برج آزادی), που στην περσική γλώσσα σημαίνει **«Πύργος της ελευθερίας»**, αρχικώς γνωστός ως **Πύργος Σαχυάντ** (περσ. برج شهیاد), δηλαδή «Πύργος του Σάχη», είναι μνημείο στην ομώνυμη Πλατεία Αζαντί στην Τεχεράνη, την πρωτεύουσα του Ιράν. Με το χαρακτηριστικό σχήμα του, αποτελεί ένα από τα τοπόσημα της πόλεως, σημειώνοντας τη δυτική είσοδο στο κέντρο της, και είναι μέρος του Πολιτιστικού συγκροτήματος Αζαντί, που περιλαμβάνει και ένα υπόγειο μουσείο.

Ο πύργος έχει ύψος περίπου 45 μέτρα και είναι ολόκληρος επενδεδυμένος με λευκό μάρμαρο. Η ανέγερσή του είχε παραγγελθεί από τον τελευταίο Σάχη του Ιράν, τον Μοχαμάντ Ρεζά Παχλαβί, στο πλαίσιο των εορτασμών για τα 2.500 χρόνια από την ίδρυση της πρώτης Περσικής Αυτοκρατορίας, και ολοκληρώθηκε το 1971. Ο Πύργος χρησιμεύει και ως το «Χιλιόμετρο Μηδέν» της Τεχεράνης, σημείο από το οποίο μετρούνται οι αποστάσεις της από τις διάφορες πόλεις του Ιράν.

Η σχεδίαση του πύργου ανατέθηκε το 1966, μετά από διαγωνισμό, στον νεαρό τότε αρχιτέκτονα Χοσεΐν Αμανάτ (γενν. 1942). Το σχέδιό του βασίσθηκε τόσο στην κλασική όσο και στη μετακλασική περσική αρχιτεκτονική, με τις λαϊκές επιρροές στην τέχνη κατά τη δεκαετία του 1960, με τη λεγόμενη Λευκή Επανάσταση.

## Δείτε επίσης
* Ιρανική αρχιτεκτονική
* Πύργος Μιλάντ

## Παραπομπές


## Εξωτερικοί σύνδεσμοι
* *[https://www.theguardian.com/world/iran-blog/gallery/2015/oct/07/german-artist-tehran-freedom-arch-pictures Γερμανός καλλιτέχνης φωτίζει την αψίδα της ελευθερίας της Τεχεράνης]* (με εικόνες)

Αζαντι
Πυργος Αζαντι
Πυργος Αζαντι
Κομητεία Γκρέι (Κάνσας)

Η **Κομητεία Γκρέι** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, είχε πληθυσμό 5,653 κατοίκους.Η διοικητική πρωτεύουσα (*έδρα*) είναι το Κίμαρον.  Η κομητεία ιδρύθηκε το 1887 από τμήματα των κομητειών Φίνεϊ και Φορντ. Πήρε το όνομά της προς τιμήν του Άλφρεντ Γκρέι, Υπουργού Γεωργίας της πολιτείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 869 τετραγωνικά μίλια (2.250 τ.χλμ), εκ των οποίων 869 τετραγωνικά μίλια (2.250 τ.χλμ) είναι στεριά και 0,4 τετραγωνικά μίλια (1,0 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κάνσας
Κομητεία Φίνεϊ (Κάνσας)

Η **Κομητεία Φίνεϊ** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, είχε πληθυσμό 38,470  κατοίκους.Η διοικητική πρωτεύουσα (*έδρα*) είναι το Γκάρντεν Σίτι. Η κομητεία ιδρύθηκε το 1883 από τμήματα των κομητειών Αραπάχο, Γκραντ, Κίρνεϊ και Σεκόγια. Πήρε το όνομά της προς τιμήν του Ντέιβιντ Φίνεϊ, κυβερνήτη του Κάνσας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.303 τετραγωνικά μίλια (3.370 km2), εκ των οποίων 1.302 τετραγωνικά μίλια (3.370 km2) είναι στεριά και 0,7 τετραγωνικά μίλια (1,8 km2) καλύπτονται από ύδατα (λίμνες, ποτάμια).Είναι η δεύτερη μεγαλύτερη κομητεία στο Κάνσας ανά περιοχή.

## Παραπομπές


Κατηγορία:Κομητείες του Κάνσας
Κομητεία Κίνγκμαν (Κάνσας)

Η **Κομητεία Κίνγκμαν** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, είχε πληθυσμό 7,470 κατοίκους. Η διοικητική πρωτεύουσα (*έδρα*) είναι το Κίνγκμαν.  Η κομητεία ιδρύθηκε το 1872 από τμήματα των κομητειών Ρίνο και Χάρπερ. Πήρε το όνομά της προς τιμήν του Σάμιουελ Κίνγκμαν, πρόεδρο του Ανωτάτου δικαστηρίου του Κάνσας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 867 τετραγωνικά μίλια (2.250 km2), εκ των οποίων 863 τετραγωνικά μίλια (2.240 km2) είναι στεριά και 3,3 τετραγωνικά μίλια (8,5 km2) (0,4%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κάνσας
Κομητεία Σάμνερ (Κάνσας)

Η **Κομητεία Σάμνερ** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, είχε πληθυσμό 22,334 κατοίκους. Η διοικητική πρωτεύουσα (*έδρα*) είναι το Ουέλινγκτον.  Η κομητεία ιδρύθηκε το 1867 από ένα τμήμα της κομητείας Μπάτλερ. Πήρε το όνομά της προς τιμήν του Τσαρλς Σάμνερ (1811-1874), γερουσιαστή των ΗΠΑ από την Μασαχουσέτη.ο οποίος ήταν ισχυρός υποστηρικτής του να γίνει το Κάνσας μια ελεύθερη πολιτεία.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.185 τετραγωνικά μίλια (3.070 km2), εκ των οποίων 1.182 τετραγωνικά μίλια (3.060 km2) είναι στεριά και 3,0 τετραγωνικά μίλια (7,8 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κάνσας
Κομητεία Γούντσον (Κάνσας)

Η **Κομητεία Γούντσον** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, είχε πληθυσμό 3,115 κατοίκους.Η διοικητική πρωτεύουσα (*έδρα*) είναι το Γέιτς Σέντερ.  Η κομητεία ιδρύθηκε το 1855 και πήρε το όνομά της προς τιμήν του Ντάνιελ Γούντσον, κυβερνήτη του Κάνσας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 505 τετραγωνικά μίλια (1.310 km2), από τα οποία 498 τετραγωνικά μίλια (1.290 km2) είναι στεριά και 7,4 τετραγωνικά μίλια (19 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κάνσας
Μονή Αγίας Τριάδος Ύδρας

Η **Μονή Αγίας Τριάδος** είναι μοναστήρι στο κεντρικό - βόρειο τμήμα της Ύδρας, κτισμένο στην κορυφή του βουνού πάνω από την περιοχή Μανδράκι, σε υψόμετρο 170 μέτρα. Απέχει περίπου σε 55 λεπτά πεζοπορικής διαδρομής δυτικά της πόλης του νησιού ενώ ανατολικά του είναι η Μονή Αγίου Νικολάου. Πρόκειται για μοναστηριακό συγκρότημα με χαρακτηριστικά ορθόδοξου τύπου μοναστηριών, έχει είσοδο με καμάρα, το καθολικό του είναι βυζαντινού ρυθμού και γύρω του υπάρχει κήπος, κτίσματα με τραπεζαρία, βιβλιοθήκη, κελιά, ξενώνας κλπ. Οι εικόνες του πιθανολογείται ότι έχουν αγιογραφηθεί από τον Υδραίο αγιογράφο Καρατζά. 

## Ιστορικά στοιχεία
Η ίδρυσή της μονής προσδιορίζεται το 1704 με κτήτορα της τον ιερέα Αντώνιο Οικονόμου. Ηγούμενός της υπήρξε στα τέλη του 18ου αιώνα ο Παρθένιος ενώ ο Χρύσανθος Καρατζάς (1839-1884) την επισκεύασε όταν αυτή είχε ερειπωθεί. Στην επανάσταση του 1821 η Μονή της Αγίας Τριάδας πρόσφερε οικονομική υποστήριξη στους αγωνιζόμενους Έλληνες και το 1825, ο Τσάμης Καρατάσος την οχύρωσε για την αντιμετώπιση πιθανής εισβολής.Ως ξεχωριστός οικισμός απογράφεται επίσημα για πρώτη φορά το 1934 να προσαρτάται στον τότε δήμο  Ύδρας. Σύμφωνα με το σχέδιο Καλλικράτης ανήκει στον Δήμο Ύδρας ενώ σύμφωνα με την απογραφή 2021 απογράφησαν 2 μοναχοί όσοι και με αυτήν του 2011. 

## Παραπομπές


Κατηγορία:Μονές της Ύδρας
Κατηγορία:Μονές της Μητρόπολης Ύδρας, Σπετσών και Αιγίνης
Πρινς Τζορτζ (Βρετανική Κολομβία)

Το **Πρινς Τζορτζ** (αγγλικά: Prince George) είναι πόλη στην επαρχία της Βρετανικής Κολομβίας, στον Καναδά, που βρίσκεται στη συμβολή των ποταμών Φρέιζερ και Νετσάκο. Η πόλη έχει πληθυσμό 76.708 κατοίκους, ενώ η μητροπολιτική περιοχή έχει πληθυσμό 89.490. Συχνά αποκαλείται ως η «βόρεια πρωτεύουσα» της επαρχίας, καθώς λειτουργεί ως κέντρο ανώτατης εκπαίδευσης, υγειονομικής περίθαλψης, κυβερνητικών υπηρεσιών, τεχνών και ψυχαγωγίας, αθλητισμού και υποστήριξης σημαντικών βιομηχανιών, όπως η βιομηχανία ξυλείας και η εξόρυξη.

Το Πρινς Τζορτζ βρίσκεται περίπου 9 ώρες οδικώς δυτικά του Έντμοντον της Αλμπέρτας, ανατολικά του Πρινς Ρούπερτ της Βρετανικής Κολομβίας, και βόρεια του Βανκούβερ της Βρετανικής Κολομβίας.

Η προέλευση του Πρινς Τζορτζ ανάγεται στο εμπορικό φυλάκιο γουναρικών Φορτ Τζορτζ της Βορειοδυτικής Εταιρείας, που ιδρύθηκε το 1807 από τον Σάιμον Φρέιζερ και ονομάστηκε προς τιμήν του Βασιλέως Γεωργίου Γ΄. Το φυλάκιο βρισκόταν στην πατρογονική γη του Πρώτου Έθνους Χλεΐντλι Τ'έννεχ (Lheidli T’enneh), το όνομα του οποίου σημαίνει «ο λαός της συμβολής των δύο ποταμών.» Το όνομα Χλέιντλι Τ'έννεχ άρχισε να χρησιμοποιείται επίσημα γύρω στη δεκαετία του 1990, ενώ η εθνοτική κοινότητα αναφερόταν ιστορικά ως η Ινδιάνικη Φυλή του Φορτ Τζορτζ.

## Παραπομπές


Κατηγορία:Πόλεις της Βρετανικής Κολομβίας
Λίμνη Τσαρβάκ

Η **Λίμνη Τσαρβάκ** (ουζμπ. *Chorvoq*, από το چهارباغ, που στην περσική γλώσσα σημαίνει «4 κήποι») είναι τεχνητή λίμνη («ταμιευτήρας»), που βρίσκεται στο Διαμέρισμα Μποστανλίκ, στο βόρειο μέρος της Περιφέρεια της Τασκένδης, στο Ουζμπεκιστάν. Δημιουργήθηκε στο κοίλωμα που σχηματίζουν οι ορεινοί όγκοι Ουγκάμ (στα βόρεια), Πσκεμ (στα ανατολικά) και Τσατκάλ (στα νότια), από την ανέγερση λίθινου φράγματος ύψους 168 μέτρων επί του ποταμού Τσιρτσίκ, λίγο πιο κάτω από το σημείο όπου συνέβαλλαν σε αυτόν οι ποταμοί Πσκεμ, Κοκσούβ και Τσατκάλ, που κατεβαίνουν από τα δυτικά όρη Τιεν Σαν και παρέχουν τη μεγαλύτερη ποσότητα του νερού του. Σήμερα το σημείο της συμβολής τους βρίσκεται εντός της λίμνης Τσαρβάκ, στην οποία χύνονται απευθείας οι τρεις ποταμοί. Η χωρητικότητα του ταμιευτήρα είναι 2 κυβικά χιλιόμετρα.

## Παραπομπές


Τσαρβακ
Καγκιού

thumb|275px|O Μάρπα Τσόκυ Λόντρο ή «Μάρπα Λοτσάβα» (= «Μάρπα ο Μεταφραστής»), που μετέφερε τον Βουδισμό Καγκιού στο Θιβέτ
Η **Καγκιού**, ορθότ. **Κα-γκιού** (θιβετ. བཀའ་བརྒྱུད , μεταγραφή Γουίλι *bka brgyud*, μεταγραφές στο λατινικό αλφάβητο *Kagyu*, *Kagyü* ή *Kagyud*), όρος που μεταφράζεται ως «προφορική καταγωγή» ή «μετάδοση με ψιθύρους», είναι μία από τις βασικές «σχολές» ή κλάδους (*chos lugs*) του θιβετανού Βουδισμού. Οι γραμμές καταγωγής του φθάνουν πίσω μέχρι τον 11ο αιώνα μ.Χ., με γεννήτορες τους *[[μαχασίντα]]* Ναρόπα και Μαϊτρίπα, και τη γιογκίνι Νιγκούμα, μέσω του μαθητή τους Μάρπα Λοτσάβα (1012-1097), ο οποίος μετέφερε τις διδασκαλίες τους στο Θιβέτ. Ο μαθητής τoυ τελευταίου, ο Μιλαρέπα, ήταν επίσης επιδραστικός ποιητής και δάσκαλος.

Η σχολή Καγκιού γέννησε με τη σειρά της πολλές ανεξάρτητες παραδόσεις. Οι κυριότερες από αυτές, που υπάρχουν και σήμερα, είναι εκείνες που προήλθαν από τον μαθητή του Μιλαρέπα, τον Γκαμπόπα (1079–1153), έναν μοναχό που συνέδεσε την Καγκιού με την παράδοση του Καντάμ. Τέτοιες σχολές Βουδισμού είναι οι Κάρμα Καγκιού, Ντρικούνγκ Καγκιού, Ντρούκπα Καγκιού και Τακλούνγκ Καγκιού. Η μεγαλύτερη είναι η Κάρμα Καγκιού, που έχει ως επικεφαλής τον Κάρμαπα. Υπάρχει επίσης η Σάνγκπα Καγκιού.

Οι βασικές διδασκαλίες των Καγκιού περιλαμβάνουν τη Μαχαμούντρα και την Εξάδα των διδαχών του Ναρόπα. Η πρώτη είναι η αρχή ότι «όλα τα φαινόμενα είναι σφραγισμένα αναπόφευκτα από τη σοφία της δημιουργίας τους και την κενότητα, και αυτά τα δύο είναι αδιαχώριστα». Η Εξάδα είναι ένας τρόπος ή μονοπάτι για την επίτευξη της «βουδότητας», που υποτίθεται ότι είναι ταχύτερος από τους άλλους.

## Παραπομπές


## Εξωτερικοί σύνδεσμοι
* Martin, Dan: ''The Kagyu Tradition of Tibetan Buddhism'' στο *Treasury of Lives*
* Διάγραμμα της «γενεαλογίας» της Καγκιού

Κατηγορία:Θρησκεία στο Θιβέτ
Κατηγορία:Βουδισμός